
# F csoport: E-autó feladat


Az elektromos autó a közlekedés manapság terjedő új eszköze. Az e-autók töltésére a háztartásokban is többféle lehetőség adódik. Ebben a feladatban az elektromos autókról, töltésükről szóló írást kell elkészítenie az alábbi leírás és minta alapján. Az elkészítéséhez használja fel az autoforras.txt UTF-8 kódolású szövegállományt és az IP44.jpg, toltes.jpg, toltesmod.jpg és villam.jpg képfájlokat!

1. Hozza létre szövegszerkesztő program segítségével az e-auto nevű dokumentumot a program alapértelmezett formátumában az autoforras.txt felhasználásával! Az elkészített dokumentum ne tartalmazzon felesleges szóközöket és üres bekezdéseket!
2. A forrásban hibásan szerepel minden ű betű. Cseréljen le minden û karaktert ű karakterre! Első előfordulás az első oldal felsorolásának második pontjában a „jármûvek” szó.
3. Legyen a dokumentum álló tájolású és A4-es lapméretű! Az alsó, felső, bal és jobb margót állítsa 2 cm-esre!
4. A dokumentumban – ahol a feladat nem ír elő mást – a következő beállításokat alkalmazza:
5. A betűtípus Times New Roman (Nimbus Roman) legyen! A szövegtörzs karaktereinek betűméretét 13 pontosra állítsa!
6. A bekezdések igazítása sorkizárt legyen!
7. Állítsa a bekezdések sorközét egyszeresre!
8. A teljes dokumentumban alkalmazzon automatikus elválasztást!
9. Készítse el a három cím formázását a következőképpen:
10. A címekhez 16 pontos betűméretet alkalmazzon!
11. A címek betűstílusát kiskapitálisra és félkövérre állítsa!
12. A címek betűszíne az RGB(80, 200, 210) kódú kék legyen!
13. A címek előtt 0 és után 18 pontos térköz legyen!
14. Gondoskodjon róla, hogy a „Milyen töltési …” és „Hogyan kell …” kezdetű címek új oldalon kezdődjenek!
15. Az első oldalra szúrja be a minta szerint a toltes.jpg képet az arányok megtartásával 5,2 cm szélességűre átméretezve! A képet igazítsa a felső és a jobb margóhoz! A kép bal széle és a szöveg között 0,4 cm távolság legyen!
16. Az első oldalon a címet követő bekezdések előtt 0, után 12 pontos térközt állítson be! Ügyeljen arra, hogy a felsorolás pontjainál is érvényesüljön a beállítás! A címet követő első bekezdésben az első sor behúzása 1 cm legyen!
17. Az első oldalon az utolsó négy bekezdést alakítsa felsorolássá! A felsorolást jelző szimbólum „” legyen! A szimbólum 0 cm-nél legyen, a szöveg 1 cm-nél kezdődjön! Az 1., 3. és 4. pontban a minta szerinti részen (elejétől a kettőspontig terjedő rész) állítson be félkövér betűstílust!
18. A második oldalon a „Mode1” … „Mode4” szövegrészek a minta szerint félkövérek legyenek! A címet követő négy bekezdésben állítsa be, hogy a bekezdések első sora a bal margónál, a többi sor 1,5 cm-nél kezdődjön! Mind a négy bekezdés előtt 0 pontos, utána 6 pontos térköz legyen!
19. Szúrja be a minta szerinti helyre a toltesmod.jpg képet! A képet 16 cm szélességűre méretezze át az oldalarányok megtartásával és igazítsa középre!
20. A toltesmod.jpg képet követő bekezdésben a bal behúzás 4 cm legyen! A bekezdés előtt és után 24 pontos térköz jelenjen meg! A bekezdésnek állítson be RGB(230, 70, 20) kódú piros hátteret a minta szerint!
21. A minta szerinti helyre szúrja be az oldalarányok megtartásával 3 cm szélességűre átméretezett villam.jpg képet! A képet igazítsa a bal margóhoz!
22. A második oldal utolsó bekezdésében állítson be a minta szerint 6 pontos vastagságú, RGB(80, 200, 210) kódú kék szegélyt bal oldalra!
23. A harmadik oldalon a címet követő két bekezdésben 1 cm-es első sor behúzás legyen! Mindkét bekezdésre állítson be elé 0, utána 12 pontos térközt!
24. Az utolsó oldalon a minta szerinti helyen alakítson ki egy 10 sorból és 4 oszlopból álló táblázatot! Az oszlopok szélessége rendre: 1 cm, 7,5 cm, 1 cm, 7,5 cm. Az első sor első és második, illetve harmadik és negyedik celláját vonja össze! A táblázat celláit vékony vonalas szegély határolja, az első és második sor között dupla vonalas szegély legyen! A táblázat első sorának RGB(80, 200, 210) kódú kék színű kitöltést állítson be!
25. A táblázat első sorában a tartalom félkövér, dőlt és középre igazított legyen! Az első és harmadik oszlopban a számok vízszintesen és függőlegesen is középre igazítottak legyenek! A teljes táblázatban a bekezdések előtt és után 0 pontos térköz legyen!
26. A dokumentum végére a minta szerint a táblázat alá és vízszintesen középre igazítva szúrja be az IP44.jpg képet! A képet az oldalarányok megtartásával méretezze át 5 cm magasságúra!

**Minta:**

****

****

****